《杂兴三首》
宋代·郑獬

女娲炼五石，上补天之缺。
如锢黄金液，万古无由裂。
尧舜首制度，巨防高嶻嵲。
后世日破穿，通为万鼠穴。
譬彼果蓏虫，熟烂恣攻啮。
岂无良工手，一起为施设。
非若天之难，前辈有夔卨。
苟或不关心，女娲亦为拙。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。